b'\n_START_ARTICLE_\nEsko Lumikero\n_START_PARAGRAPH_\nEsko Allan Antero Lumikero (20. maaliskuuta 1926 Kemi \xe2\x80\x93 22. syyskuuta 1994) oli suomalainen toimittaja, Yleisradion ulkomaankirjeenvaihtaja ja kirjailija._NEWLINE_Lumikeron vanhemmat olivat oikeudenk\xc3\xa4yntiasiamies Iivari Lumikero ja Ester Karinkanta. H\xc3\xa4n p\xc3\xa4\xc3\xa4si ylioppilaaksi Tornion yhteislyseosta 1946. Lumikero oli toimittajana Pohjolan Ty\xc3\xb6, Pohjanmaan Kansa ja Ilkka -lehdiss\xc3\xa4 sek\xc3\xa4 p\xc3\xa4\xc3\xa4toimittajana 1959\xe2\x80\x931965 ilmestyneess\xc3\xa4 Tornionlaakso-paikallislehdess\xc3\xa4. My\xc3\xb6hemmin h\xc3\xa4n oli Yleisradion uutistoimittajana ja muun muassa Yleisradion Berliinin kirjeenvaihtajana._NEWLINE_Esko Lumikeron poika Kari Lumikero (s. 1949) on toiminut Ruotsin Radion suomenkielisen toimituksen uutistoimittajana ja vuodesta 1986 MTV3:n Skandinavian ja Keski-Euroopan kirjeenvaihtajana Tukholmassa.'